[{"text_idx": "#000002", "text": "Cydweithio i hyrwyddo busnesau awyr agored Cymraeg"}, {"text_idx": "#000005", "text": "Ymgyrch yw CAMU i greu brand i gyd hyrwyddo busnesau awyr agored sy\u2019n gallu darparu gwasanaethau trwy gyfrwng y Gymraeg a chynnig profiad Cymreig gwirioneddol i ymwelwyr \u2013 gan olrhain ein hanes, enwau llefydd, mytholeg, byd natur a rhoi blas ar y Gymru go iawn."}, {"text_idx": "#000006", "text": "Mae\u2019r cynllun yn cael ei lansio\u2019n swyddogol ar ddydd Llun, Gorffennaf 5ed ar draeth Dinas Dinlle. Fel rhan o\u2019r lansiad bydd 2 o gwmni\u0308au CAMU \u2013 Elfennau Gwyllt a Pellennig \u2013 yn darparu gweithdai natur glan y mo\u0302r i blant a chynnal gwers syrffio i\u2019w haelodau."}, {"text_idx": "#000007", "text": "Y dilyn cyfnod o dros degawd o weithio yn y maes awyr agored, mae Menter Iaith Conwy wedi bod yn ariannu hyfforddiant i ddarpar hyfforddwyr yn y sector awyr agored. Mae wedi ariannu dros 300 o hyfforddwyr dros y cyfnod hwnnw sydd bellach yn gweithio yn y maes neu yn rhedeg busnesau. Mae hyn yn golygu bod canran y siaradwyr Cymraeg sydd bellach yn gweithio yn y diwydiant wedi cynyddu i sut oedd hi bymtheg mlynedd yn o\u0302l."}, {"text_idx": "#000009", "text": "\u201cYn o\u0302l yn 2003 dim ond oddeutu 5% o weithlu\u2019r diwydiant yn y Gogledd Orllewin fedrai siarad Cymraeg. Diolch yn rhannol i waith Menter Iaith Conwy, trwy gyllid Cronfa Datblygu Gwledig a chefnogaeth parhaus gan Gronfa Arbrofol Eryri, cododd y ganran i 28% erbyn yn 2011. Ers hynny rydym wedi parhau i hyfforddi a chanolbwyntio ar gymwysterau uwch. Ond mae\u2019r maes yn parhau i dyfu ac rydym yn awyddus iawn i barhau efo\u2019r gwaith yma.\u201d"}, {"text_idx": "#000011", "text": "\u201cFe wyddom ers tua 20 mlynedd bod tan gynrychiolaeth o bobl leol a siaradwyr Cymraeg yn gweithio yn y sector awyr agored yng Ngogledd Orllewin Cymru. Mae\u2019r ymgyrch yma rhwng 4 Menter Iaith a detholiad o fusnesau sector awyr agored yn rhan o\u2019r cynlluniau i geisio mynd i\u2019r afael a hynny. Gyda\u2019r sector awyr agored yn profi\u2019n fwy poblogaidd nag erioed, mae angen sicrhau bod cyfleoedd gwaith newydd sbon ar gael i bobl ifanc lleol dwyieithog sy\u2019n dilyn cyrsiau awyr agored yn ein Hysgolion Uwchradd a Cholegau. Hefyd, ein gobaith, dros amser, yw gweld nifer mwy o fusnesau ac unigolion yn ymaelodi efo CAMU wrth iddo ddatblygu ac ymestyn.\u201d"}, {"text_idx": "#000013", "text": "\u201cFel cwmni sy\u2019n gweithio yn yr awyr agored yng Ngwynedd rydym yn croesawu\u2019n fawr yr ymgyrch hwn i godi ymwybyddiaeth a chefnogi busnesau Cymraeg lleol mewn sector lle nad yw\u2019r mwyafrif o ymwelwyr ar hyn o bryd yn cael darlun a phrofiad gwirioneddol Gymreig. Rydym yn awyddus iawn i newid hynny a rhannu stori Cymru gyda phlant a phobl o bob oed sy\u2019n mwynhau\u2019r profiad Cymreig.\u201d"}, {"text_idx": "#000017", "text": "Creuwyd gan Gwe Cambrian Web Cyf"}, {"text_idx": "#000019", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000020", "text": "Created by Gwe Cambrian Web Cyf"}]